Mycetochara humeralis

Mycetochara humeralis er en skyggebille.

Utseende 
En liten til middelsstor (4-5 millimeter), avlang, fint hårete, blankt brunsvart, spinkel skyggebille med gulbrune skulderflekker. Ulikt mange andre skyggebiller har de et forholdsvis tynt hudpanser og gjerne lyse farger. De kjennes også på at klørne er kamformede, antennene lange og tynne og hodet forholdsvis lite. Kroppen er kledt med korte, svarte hår.

Levevis 
Disse billene påtreffes gjerne krypende i vegetasjonen eller på bakken. De kan også ofte finnes på blomster der de spiser pollen. Arten er knyttet til soppinfiserte, hule løvtrær.

Utbredelse 
Arten er utbredt fra Sør-Frankrike i sør til det sørlige Skandinavia i nord. Den er funnet langs kysten Sør- og Østlandet og av vurdert som sårbar i Norge

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien kamskyggebiller, Alleculinae Mulsant, 1856
 Stammen Alleculini
 Understammen Mycetocharina
 Slekten Mycetochara Guérin-Méneville, 1827 
 Mycetochara humeralis (Fabricius, 1787)

Referanser

Eksterne lenker 
 

Skyggebiller
Biller formelt beskrevet i 1787
Dyr formelt beskrevet av Johann Christian Fabricius